Danu Tambing

Danau Tambing inggih punika inggih punika silih tunggil danu sané wénten ring Indonésia. Danu Tambing magenah ring Désa Sedoa, Lore Utara, Kabupatén Poso. Danu magenah kirang langkung 1.700 meter saking permukaan sagara. Danu puniki wantah silih tunggil bagian wewidangan Taman Nasional Lore Lindu. Danu puniki kagisiang olih Balai Besar Taman Nasional Lore Lindu sareng Pemerintah Kabupatén Poso pinaka bagian saking wewidangan Kabupatén Poso. Danu Tambing, Taman Nasional Kepulauan Togean ring Kabupatén Tojo Una-Una miwah genah wisata Tanjung Karang ring Kabupatén Donggala wantah tetiga genah wisata ring Sulawesi Tengah.

 Genah Wisata 
Ring 2014, tamiu objék wisata Danu Tambing kirang langkung 3.000 jadma. Ring warsa 2015, kacatet wénten kirang langkung 6.000 tamiu luar miwah lokal sané nyagjagin Danu Tambing. Salami bulan Januari ngantos Agustus 2016, akéh tamiu ngantos 13.000 jadma. Rahina Saniscara miwah Redité wantah rahina sané pinih akéh molihang tamiu. Danu puniki prasida kajagjagin antuk motor miwah mobil nganggén jalan provinsi sané ngubungang Palu sareng dataran tinggi legendaris Napu/Lore ring Kabupatén Poso. 

 Wewidangan Danu 
Manut Balai Besar Taman Nasional Lore Lindu, tiga ciri khas sané wénten ring wewidangan Danu Tambing inggih punika alam, danu miwah kedis. Danu Tambing madué keanekaragaman makhluk hidup sakadi soroh kedis. Wénten kirang langkung 260 soroh kedis sané ngawinang genah puniki kabaosang "Suarga Kedis". 30 perses ring pantaraning soroh kedis punika wantah soroh endemik, sakadi kedis Kipasan Sulawesi (Rhipidura teysmanni) miwah kedis Kancilan Ungu (maroon-backed whistler). Ukuran kakalih kedis puniki pinih alit, nénten ageng saking woh salak pondok.

Ring Danu Tambing, wénten soroh buron sakadi Nuri Sulawesi (Tanygnathus sumatranus), Kakatua (Cacatua sulphurea), Rangkong (Buceros rhinoceros miwah Aceros cassidix), miwah Pecuk ular (Anhinga rufa) prasida kapanggihang. Soroh buron lianan sané wénten taler ring danu puniki wantah jelati (Amynthas triatmowidii), katak terbang Sulawesi (Rhacophorus edentulus).

 Pustaka